als_Latn dik_Latn sag_Latn
Aeroporti i Hamburgut sot në orët e para të mëngjesit është evakuuar dhe mbyllur pasi 50 persona u helmuan në rrugët e frymarrjes nga një substance ende e pa njohur, raporton Hamburger Morgenpost.
Policia është duke hetuar se lirimi i kësaj substance në ajër mund të ketë të bëjë më ndonjë sulm terrorist edhe pse ende nuk ka raporte zyrtare në lidhje me këtë ngjarje.
Aeroporti i Hamburgut në pjesën veriore të Gjermanisë, i është kthyer gjendjes normale, pasi sot ishte evakuuar për shkak të një ere shumë të pakëndshme që ishte përhapur në ndërtesat e terminaleve të aeroportit, ndërsa te shumë udhëtarë kjo kishte shkaktuar kollitje dhe skuqje të syve.
Zyrtarë të ekipeve të zjarrfikësve thanë se afro 50 vetë ishin lënduar pasi një substancë e panjohur qartazi kishte dalur nga sistemi i ajrit të kondicionuar në këtë aeroport, që është i pesti më i madhi në Gjermani.
Evakuimi ka ndikuar që qindra udhëtarë është dashur të prisnin jashtë aeroportit në temperaturë tejet të ulët, raporton agjencia DPA.
Ata u kthyen brenda pasi zyrtarët e shpallën kthimin në gjendjen normale të aeroportit.
Një brigadë e zjarrfikësve tha se i kishte ngitur disa qendra të trajtimit për ata që ishin lënduar, duke thënë se nëse paraqitet e nevojshme, disa prej tyre mund të dërgohen edhe në spital.
als_Latn als_Latn als_Latn als_Latn als_Latn als_Latn als_Latn